Marile magazine l-au pârât pe Piedone la Comisia Europeană. Proiectul cu care a deranjat șeful ANPC. Ursula von der Leyen, somată să intervină în cazul României
Ordinul lui Cristian Popescu Piedone, șeful Autorității Naționale pentru Protecția Consumatorilor (ANPC), potrivit căruia hypermarketurile și supermarketurile trebuie să afișeze public adaosul comercial aplicat produselor, a deranjat marii jucători din piață. Astfel, giganții străini din domeniu s-au adresat Comisiei Europene, pentru a interveni.